b'\n_START_ARTICLE_\nLlibre de Tom\xc3\xa0s el Contendent\n_START_SECTION_\nTeories de composici\xc3\xb3\n_START_PARAGRAPH_\nActualment hi ha dues teories competint respecte a la seva composici\xc3\xb3:\n_START_SECTION_\nTeoria Moderna\n_START_PARAGRAPH_\nLa teoria m\xc3\xa9s recent, desenvolupada per H. Schenke (1983), suposa que la seva font \xc3\xa9s un tractat hel\xc2\xb7len\xc3\xadstic jueu de saviesa, probablement no cristi\xc3\xa0, designat com una carta del patriarca Jacob, el contendent amb D\xc3\xa9u. Posteriorment, en l\'\xc3\xb2rbita del Cristianisme, aquest tractat asc\xc3\xa8tic fou cristianitzat substituint la saviesa divina per Jes\xc3\xbas, i l\'addici\xc3\xb3 en el t\xc3\xadtol d\'"El llibre de Tom\xc3\xa0s". A m\xc3\xa9s, fou canviat probablement el g\xc3\xa8nere explicatiu pel g\xc3\xa8nera de di\xc3\xa0leg de revelaci\xc3\xb3. \xc3\x89s a dir, el text fou repartit en petites seccions, posades en boca de Jes\xc3\xbas com respostes a les preguntes fict\xc3\xadcies fetes per l\'ap\xc3\xb2stol Tom\xc3\xa0s, que foren inserides en el text com pretext per les respostes del Salvador. _NEWLINE_Com altres exemples de conversi\xc3\xb3 similar d\'una obra explicativa respecte a un di\xc3\xa0leg es podria senyalar la Sofia de Jesucrist, que \xc3\xa9s reconeguda com una transformaci\xc3\xb3 de la carta no Cristiana d\'Eugnostos en un di\xc3\xa0leg posterior a la resurrecci\xc3\xb3 entre Jes\xc3\xbas i certs deixebles de confian\xc3\xa7a. L\'ep\xc3\xadstola can\xc3\xb2nica de Sant Jaume, que malgrat no \xc3\xa9s un di\xc3\xa0leg, ha estat considerada com una ep\xc3\xadstola ap\xc3\xb2crifa hel\xc2\xb7len\xc3\xadstica jueva de Jacob amb algunes interpolacions cristianes superficials.\n_START_SECTION_\nTeoria antiga\n_START_PARAGRAPH_\nLa teoria m\xc3\xa9s antiga observa que el di\xc3\xa0leg entre Tom\xc3\xa0s i Jes\xc3\xbas ocupa solament les primeres tres quintes parts del tractat (NHC II, 138:4-142:21), mentre que les dues quintes restants (NHC II, 142:21-final) formen un mon\xc3\xb2leg llarg del Salvador, en que Tom\xc3\xa0s t\xc3\xa9 poc paper. Aquest fet i la detecci\xc3\xb3 d\'una sutura redaccional en (142: 21) suggereixen que el redactor podria haver compilat dues obres diferents, el di\xc3\xa0leg entre Tom\xc3\xa0s i Jes\xc3\xbas, potser titulat el "Llibre de Tom\xc3\xa0s el contendent, dirigit al perfecte", i la segona part seria una col\xc2\xb7lecci\xc3\xb3 de dites del Salvador. El redactor antepos\xc3\xa0 el di\xc3\xa0leg a la col\xc2\xb7lecci\xc3\xb3 de dites, prologant tot amb les primeres paraules a Tom\xc3\xa0s com el receptor i Maties com l\'escriptor, per\xc3\xb2 despr\xc3\xa9s afegir un t\xc3\xadtol designant Tom\xc3\xa0s com l\'escriptor de tot._NEWLINE_En la seva forma original, l\'\xc3\xbaltima part de dites haurien existit com un reflex endarrerit i decadent del g\xc3\xa8nere literari de les dites de Jes\xc3\xbas, en el que les dites originals han estat tan ampliades amb la interpretaci\xc3\xb3, que el text original ha estat arrasat, quedant nom\xc3\xa9s les f\xc3\xb3rmules vestigials com "De veritat et dic", "Sort\xc3\xb3s el que...," "Ai de vosaltres\xe2\x80\xa6", i un exemple d\'una par\xc3\xa0bola (144: 21-36). _NEWLINE_Aquesta hip\xc3\xb2tesi s\'ajusta a un desenvolupament interpretatiu natural de les dites de Jes\xc3\xbas: primer foren col\xc2\xb7leccionades gradualment i ampliades amb material interpretatiu com en la font de dites Q o l\'evangeli de Tom\xc3\xa0s, i despr\xc3\xa9s foren incloses en una hist\xc3\xb2ria-marc interpretativa m\xc3\xa9s gran com un di\xc3\xa0leg de post-resurrecci\xc3\xb3 o un evangeli (com el de Joan).\n_START_SECTION_\nLloc i data de composici\xc3\xb3\n_START_PARAGRAPH_\nEl Llibre de Tom\xc3\xa0s el contendent \xc3\xa9s una expressi\xc3\xb3 liter\xc3\xa0ria dels costums originaris d\'Edessa, a S\xc3\xadria, sobre l\'ap\xc3\xb2stol Judes Tom\xc3\xa0s el missioner, referides per la tradici\xc3\xb3 com enviat a l\'\xc3\x8dndia. _NEWLINE_Estava probablement compost en la primera mitat del segle III dC. l\'Evangeli de Tom\xc3\xa0s, escrit entre els anys 50-125 dC. es mostra com anterior, i els Fets de Tom\xc3\xa0s, escrit als voltants de l\'any 225 dC. hauria estat posterior. Els dos deriven del cristianisme asc\xc3\xa8tic i del premaniqueisme de la S\xc3\xadria oriental, entre Edesa (Urfu moderna) i Messene. El llibre de Tom\xc3\xa0s ocupa un lloc intermedi entre l\'Evangeli i els Fets, tant en la data de composici\xc3\xb3, com en el paper emprat per Tom\xc3\xa0s en aquestes obres, com en l\'evoluci\xc3\xb3 d\'una de les col\xc2\xb7leccions de dites (Evangeli de Tom\xc3\xa0s) passant pel di\xc3\xa0leg entre Jes\xc3\xbas i Tom\xc3\xa0s en el Llibre de Tom\xc3\xa0s el contendent i finalment arribant a un roman\xc3\xa7 centrat en les gestes de Tom\xc3\xa0s com missioner (els fets de Tom\xc3\xa0s)._NEWLINE_El llibre \xc3\xa9s una traducci\xc3\xb3 a la llengua copta d\'un original en grec, i el seu contingut es defineix ja en la primera p\xc3\xa0gina com un evangeli gn\xc3\xb2stic o "di\xc3\xa0leg de revelaci\xc3\xb3", com una recopilaci\xc3\xb3 de les paraules secretes pronunciades per Jes\xc3\xbas als seus deixebles i transcrites per un altre deixeble anomenat Maties, l\'ap\xc3\xb2stol que va substituir Judes Iscariot. El Llibre de Tom\xc3\xa0s el Contendent no es troba citat per cap autor antic.'